Black Lives Matter
<s>Black Lives Matter (BLM; "Crnački životi vrijede") je decentralizirani politički i društveni pokret koji protestira protiv incidenata policijske brutalnosti i svih rasno motiviranih akata nasilja nad crncima.</s><s>Obuhvaća širok spektar organizacija i ličnosti koje se zalažu protiv policijskog nasilja prema crncima, kao i za brojne druge promjene politika i praksi koje su povezane sa aktuelnim crnačkim pitanjem.</s><s>Pokret obuhvata mnoge stavove i široki spektar zahtjeva, ali usredsređen je na reformu krivičnog pravosuđa.</s>

<s>U julu 2013. godine, pokret je počeo sa upotrebom hashtaga #BlackLivesMatter na društvenim medijima, nakon oslobađajuće presude za Georgea Zimmermana, koji je lišio života crnog mladića Trayvona Martina, 2012. godine.</s><s>Pokret je postao poznat po uličnim demonstracijama nakon smrti dvojice crnaca 2014. godine, Michaela Browna - što je rezultiralo neredima u Fergusonu, i Erica Garnera u New Yorku.</s><s>Nakon ovoga, sudionici pokreta demonstrirali su protiv smrti brojnih drugih crnaca koji su stradali zbog postupaka policije, ili u pritvoru.</s><s>U ljeto 2015. aktivisti BLM-a uključili su se u predsjedničke izbore u SAD 2016. godine.</s><s>Idejne začetnice hashtaga i poziva na akciju, Alicia Garza, Patrisse Cullors i Opal Tometi, proširile su projekt u nacionalnu mrežu od preko 30 lokalnih podružnica, u periodu između 2014. i 2016.</s>

<s>Pokret se vratio u žižu i nastavio da stiče međunarodnu pažnju tokom globalnih protesta 2020. godine, nakon što je George Floyd lišen života od strane Dereka Chauvina.</s><s>Procjenjuje se da je 15 miliona do 26 milion ljudi sudjelovalo je u protestima BLM 2020. godine u Sjedinjenim Državama, što ga čini jednim od najmasovnijih pokreta u istoriji te zemlje.</s>

<s>Reference</s>

<s>Povezano 
Rasizam
Ljudska prava</s>

<s>Društveni pokreti
Historija SAD (1991–danas)
 
Kršenje ljudskih prava
Politička represija
Slogani</s>

